पटना : जन अधिकार पार्टी (लो) के संरक्षक और सांसद राजेश रंजन उर्फ पप्‍पू यादव ने कहा है कि राज्‍य में शिक्षा व्‍यवस्‍था पूरी तरह चौपट हो गयी है। परीक्षा मजाक बन गयी है और सरकार छात्रों के भविष्‍य के साथ खिलवाड़ कर रही है। आज पटना में न्‍यायिक टीईटी संघ के तत्‍वावधान में आयोजित विरोध मार्च और प्रदर्शन के दौरान मीडिया से चर्चा में उन्‍होंने कहा कि बिहार विद्यालय परीक्षा समिति की लापरवाही और मनमानी के कारण हर परीक्षा और रिजल्‍ट के बाद विवाद शुरू हो जाता है। बीईटीईटी परीक्षा के परिणाम से उग्र और नाराज छात्रों का प्रदर्शन परीक्षा व्‍यवस्‍था की नाकामी का प्रमाण है।